Адбылося ўзнагароджанне пераможцаў рэспубліканскага спаборніцтва за дасягненне высокіх паказчыкаў эфектыўнасці за мінулы год. Сярод абласцей пераможцай стала Брэсцкая. Сярод раёнаў адзначаны Камянецкі, Гомельскі, Гродзенскі, Дзяржынскі і Кіраўскі. Узнагароды атрымала 18 сельгаспрад-прыемстваў краіны. Сярод іх — і СВК “Гарадзея”. У Ганаровым дыпломе Міністэрства сельскай гаспадаркі і харчавання Рэспублікі Беларусь, які старшыні “Гарадзеі” Мікалаю Салаўю ўручыў міністр сельскай гаспадаркі і харчавання Леанід Заяц, напісана: “За дасягненне высокіх паказчыкаў эфектыўнасці работы ў вобласці сельскай гаспадаркі за 2016 год сярод сельгас-арганізацый, якія маюць комплексы па адкорме буйной рагатай жывёлы”.